
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 231 

4 Απριλίου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τροποποίηση - Συμπλήρωση των άρθρων 14 (παρά¬ 
γραφοι 3α, 3β, νέα 10), 16 (παράγρ. 1), 17 (πργ. 1) 
και 23 (πργ. 1) του Γενικού Κανονισμού Τροφοδο¬ 
σίας Ενόπλων Δυνάμεων. . 1 

Σύσταση Επιτροπής Ν. 2190/94 στο Υπουργείο Εξω¬ 
τερικών. 2 

Σύσταση Επιτροπής Ν. 2190/94 στο Υπουργείο Εξω¬ 
τερικών. 3 

Συγκρότηση Επιτροπής σύμφωνα με τις διατάξεις του 

άρθρου 25 του Ν. 2190/94 στη Γ.Γ. ΕΣΥΕ. 4 

Συγκρότηση Υπηρεσιακού Συμβουλίου του Υπουρ¬ 
γείου Αιγαίου. 5 

Σύσταση Αναπτυξιακού Συνδέσμου με την επωνυμία 
«Αναπτυξιακός Σύνδεσμος Δήμου Διστόμου και Κοι¬ 
νοτήτων Κυριακίου, Αντίκυρας και Στειρίου».6 

Συγκρότηση επιτροπής για την επαναπρόσληψη συμ- 
βασιούχου προσωπικού που απολύθηκε σύμφωνα 
με τις διατάξεις του Ν. 1882/1990 άρθρο 44 παρ. 1, 

7 και 8 στο Ν.Τ. Λακωνίας. 7 

Συγκρότηση Τριμελούς Επιτροπής της παρ. 4 του άρ¬ 
θρου 26 του Ν. 2190/94 στο Ψ.Ν. Κέρκυρας. ... 8 
Συγκρότηση Επιτροπής Ν. 2190/94 στο Γ.Ν.Ν. Φλώρι¬ 
νας «ΕΛΕΝΗ θ. ΔΗΜΗΤΡΙΟΥ». 9 

Συγκρότηση Επιτροπής Ν. 2190/94 στο Πάντειο Παν/ 

μιο Κοινωνικών και Πολιτικών Επιστημών.10 

Σύσταση τριμελούς Επιτροπής στο Τ.Α.Π.Α. άρθρο 25 

παρ. 3 του Ν. 2190/94.11 

Σύσταση Επιτροπής Ν. 2190/94 στο Εθν. Στάδιο Αί¬ 
γιου.12 

Συγκρότηση Επιτροπής Ν. 2190/94 στο Ε.Σ. Καρλοβά- 

σου.13 

Σύσταση Επιτροπής Ν. 2190/94 στο Ε.Σ. Λιβαδειάς. 14 
Συγκρότηση τριμελούς Επιτροπής Ν. 2190/94 στο 

«ΘΩΔΕΙΟ» Εθν. Στάδιο Λουτρακιού.15 

Σύσταση τριμελούς Επιτροπής Ν. 2190/94 στο Ε.Α.Κ. 

Νάουσας.16 

Σύσταση τριμελούς Επιτροπής άρθρου 25 Ν. 2190/94 

στο Ε.Σ. Πρέβεζας.17 

Συγκρότηση Επιτροπής Ν. 2190/94 στο Τεχνικό Επι¬ 
μελητήριο Ελλάδας.18 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.600.2/52/74196 (1) 

Τροποποίηση - Συμπλήρωση των άρθρων 14 (παράγραφοι 
3α, 3β, νέα 10), 16 (παράγρ. 1), 17 (πργ. 1) και 23 (πργ. 
1) του Γενικού Κανονισμού Τροφοδοσίας Ενόπλων Δυ¬ 
νάμεων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

. 1. Έχοντας υπόψη: 

α. Το Ν. 660/77 «Περί Υπουργείου Εθνικής Αμυνας 
κ.λπ». 

β. Τα άρθρα 5 και 107 του Ν.Δ. 721 /70 «Περί Οικονομι¬ 
κής Μερίμνης και Λογιστικού των Ενόπλων Δυνάμεων». 

γ. Την υπ’ αριθ. Φ.092.5/3/333655/20.5.86 απόφαση 
του Υφυπουργού Εθνικής Άμυνας «Έγκριση του Γενικού 
Κανονισμού Τροφοδοσίας Ενόπλων Δυνάμεων 
(ΓΚΤΕΔ)». 

δ. Την υπ’ αριθ. πρωτ. Γ 5815/19.12.93 Κοινή Από¬ 
φαση Πρωθυπουργού και Υπουργού Εθνικής Άμυνας 
«Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας» (ΦΕΚ 914/ 
21.12.93/Τ.Β.). 

ε. Το γεγονός ότι από τις διατάξεις της παρούσας από¬ 
φασης θα προκύψει οικονομική επιβάρυνση του Π/Υ πο¬ 
σού 90 εκατ. δρχ. περίπου, που θα καλυφθεί μέσα στα 
πλαίσια των εγκεκριμένων Π/Υ των Γ ενικών Επιτελείων. 

στ. Τις υπ’ αριθ. 9 και 10/4.2.94 Γνωματεύσεις της 3ης 
Συνεδρίασης του Συμβουλίου Αρχηγών Γενικών Επιτε¬ 
λείων (ΣΑΓΕ). 

ζ. Την σχετική Απόφαση του Α/ΓΕΕΘΑ, αποφασί¬ 
ζουμε: 

Εγκρίνουμε την (ζ) σχετική απόφαση Α/ΓΕΕΘΑ «Περί 
συμπλήρωσης - τροποποίησης των άρθρων 14,16,17 και 
23 του Γ ενικού Κανονισμού Τροφοδοσίας Ενόπλων Δυνά¬ 
μεων». 

2. Οι ανωτέρω Τροποποιήσεις - Συμπληρώσεις ισχύουν 
ένα μήνα μετά τη δημοσίευση της παρούσας στην Εφημε¬ 
ρίδα της Κυβερνήσεως σύμφωνα με το άρθρο 107 πα¬ 
ράγρ. 4 του Ν.Δ. 721/70. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


3. Η παρούσα απόφαση μετά της απόφασης του Α/ 
ΓΕΕΘΑ να δημοσιευθεϊ στην Εφημερίδα της Κυβερνή- 
σεως. 

Αθήνα, 23 Μαρτίου 1994 

ο ΥΦΥΠΟΥΡΓΟΣ 

ΜΑΝΩΛΗΣ Α. ΜΠΕΝΤΕΝΙΩΤΗΣ 


ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 
ΔΝΣΗ ΟΙΚΟΝΟΜΙΚΟΥ/3 
Τηλεφ. (Εσωτ.) 2187 

Αθήνα, 23 Μαρτίου 1994 

1. Έχοντας υπόψη: 

α. Το Ν. 660/77 «Περί Υπουργείου Εθνικής Αμύνης 
κ.λπ». 

β. Το άρθρο 5 του Ν.Δ. 721/70 «Περί Οικονομικής Με- 
ρίμνης και Λογιστικού των Ενόπλων Δυνάμεων». 

γ. Τις εισηγήσεις και σχόλια των αρμοδίων φορέων του 
ΓΕΕΘΑ και των Γ ενικών Επιτελείων των Κλάδων των Ε.Δ. 
επί του αντικειμένου. 

δ. Τις υπ' αριθμ. 9 και 10/4.2.1994 Γνωματεύσεις της 
3ης Συνεδρίασης του Συμβουλίου Αρχηγών Γ ενικών Επι¬ 
τελείων (ΣΑΓΕ), αποφασίζουμε: 

2. Συμπληρώνουμε - Τροποποιούμε τον Γενικό Κανονι¬ 
σμό Τροφοδοσίας Ενόπλων Δυνάμεων, ως ακολούθως: 

Αρθρο 1 

Η παράγραφος 3α, εδάφιο (9) του άρθρου 14 αντικαθί¬ 
σταται ως εξής: 

«Στο Στρατιωτικό Προσωπικό που εργάζεται στις παρα¬ 
κάτω ανθυγιεινές εργασίες, χορηγείται ημερησίως γάλα 
εβαπορέ 410 γρ. ή ζαχαρούχο 112 γρ. ή νωπό 1 /2 λίτρο 
(Συσκευασία Εμπορίου) και μόνο κατά τις ημέρες απασχο- 
λήσεώς του: 

(1) Τυπογραφικές, γραφικών τεχνών και λινοτυπείας γε¬ 
νικώς. 

(2) Κατασκευής, ανακατασκευής, επισκευής και αρχι¬ 
κής φορτίσεως συσσωρευτών, καθώς και κατασκευής - 
ανακατασκευής πλακών συσσωρευτών. 

(3) Οξυγονοκολλήσεως, ηλεκτροσυγκολλήσεως, θερμι¬ 
κών κατεργασιών, επιμεταλλώσεων, σφυροκοπανιστού, 
αναγομώσεως ελαστικών και ελαιοχρωματισμού. 

(4) Σε χρωματουργεία, παρασκευαστήρια πυρομαχικών 
χαλκουργεία, σιδηρουργεία, χυτήρια εργαστήρια ορφών- 
σεως (βαφής) όπλων παρασκευαστικά ή επισκευαστικά 
συνεργεία πυρομαχικών - εκρηκτικών μηχανισμών στα 
οποία προκαλούνται μολυσματικές - τοξικές αναθυμιάσεις 
- ακτινοβολία και σε χώρους λειτουργίας - επισκευής ηλε¬ 
κτρονικών συσκευών που εκπέμπουν ακτινοβολία. 

(5) Συστημάτων καυσίμων αφών, απορριπτομένων δε¬ 
ξαμενών καυσίμου, υδραζίνης και χημικού καθαρισμού. 

(6) Εκκαθαρίσεως ναρκοπεδίου και υπόπτων χώρων. 

(7) Σε ομάδες Συντηρήσεως Μονάδων, τμήματα αναλύ- 
σεως ορυκτελαίων συνεργεία ελέγχου ρωγμών, μηχα¬ 
νουργεία, ξυλουργεία καθαρισμού φίλτρων ελαίου, παρα¬ 
γωγής οξυγόνου, αζώτου και λοιπών χημικών υλικών, κα¬ 
θώς και σε συνεργεία υδραυλικών συστημάτων. 

(8) Χημικών και φυσικών εξετάσεων, ως και σε χώρους 
ευφλέκτων καυστικών ή τοξικών υγρών και επικινδύνων ή 
μολυσματικών εκ πάσης φύσεως αερίων. 

(9) Λειτουργίας και συντηρήσεως μηχανημάτων παρα¬ 


γωγής σάπωνος και ασετυλίνης. 

(10) Σε ραδιοενεργές περιοχές και εργασίες μεταφο¬ 
ράς ραδιοενεργών εξαρτημάτων, τοξικών ή μολυσματικών 
ουσιών. 

(11) Σε μηχανογραφικά κέντρα (Ηλεκτρονικούς Υπολο¬ 
γιστές). 

(12) Μεταφοράς αεροσκαφών - εκρηκτικών, πυρομαχι¬ 
κών, υγρού αερίου οξυγόνου, καυσίμων και αερίων υπό 
πίεση. 

(13) Σε συνεργασία περισυλλογής απορριμάτων καθα¬ 
ρίστριες, οδηγοί και συνοδηγοί βυτιοφόρων οχημάτων και 
οχημάτων εκκενώσεως βόθρων. 

(14) Γενικώς σε ενέργειες που εκτελούνται σε υπό¬ 
γειους χώρους. 

(15) Σε συνεργεία της Διοικήσεως Αγωγού Καυσίμων 
(ΔΑΚ) και των κλιμακίων της, που ασχολούνται με εργα¬ 
σίες συντηρήσεως του Αγωγού Καυσίμων. 

(16) Σε αντλιοστάσια μεταγγίσεως και διακινήσεως καυ¬ 
σίμων καθώς και υδραυλικών συστημάτων επί εργασιών 
αποχετεύσεως. 

(17) Επισκευής και ελέγχου ακτινολογικών μηχανημά¬ 
των και μηχανημάτων διαρροής ακτινοβολίας. 

(18) Ανακατασκευής, συντηρήσεως, επισκευής, ελέγ¬ 
χου χειρισμού και εκπαιδεύσεως επί συσκευών ασυρμά¬ 
των και ηλεκτρονικών εν γένει μηχανημάτων ή οργάνων 
περιεχόντων ραδιενεργές λυχνίες εκπέμπουσες μαγνη- 
τικά πεδία. 

(19) Πληρώματα πετρελαιοφόρων πλοίων, θερμαστές 
και πληρώματα πλοίων που απασχολούνται με τον καθαρι¬ 
σμό πετρελαιο-δεξαμενών πλοίων ή δυσπρόσιτων χώ¬ 
ρων. 

(20) Σε αποθηκευτικούς χώρους εφοδίων και υλικών. 

(21) Εμφανίσεως εγχρώμων φίλμς - σλάιτς και χειρι¬ 
σμού κινηματογραφικών μηχανών λήψεως - προβολής - 
μοντάζ. 

(22) Σε συνεργεία αμμοβολής, ραφείου, κουρείου και 
υποδηματοποιείου. 

Αρθρο 2 

Το εδάφιο 10 της παραγράφου 3α του άρθρου 14, κα- 
ταργείται. 

Αρθρο 3 

Τα εδάφια 11 και 12 της παραγράφου 3α του άρθρου 14 
αναριθμούνται σε 10 και 11 αντίστοιχα. 

Αρθρο 4 

Το εδάφιο (2) της παραγράφου 3β του άρθρου 14 ανα¬ 
μορφώνεται ως εξής: 

«Στο Πολιτικό Προσωπικό (ανεξαρτήτως σχέσεως αυ¬ 
τού με το Δημόσιο) που εργάζεται στις ανθυγιεινές εργα¬ 
σίες της παραγράφου 3α (9), χορηγείται ημερησίως 
ύστερα από έγκριση των Γενικών Επιτελείων, γάλα εβα¬ 
πορέ 410 γρ. ή ζαχαρούχο 112 γρ. ή νωπό 1 /2 λίτρο (συ¬ 
σκευασία εμπορίου) και μόνο τις ημέρες απασχολήσεώς 
του. Στις περιπτώσεις κατά τις οποίες οι χορηγήσεις γάλα¬ 
κτος σε Πολιτικό Προσωπικό ρυθμίζονται με συλλογικές 
συμβάσεις ή Διοικητικές Αποφάσεις θα εφαρμόζονται τα 
καθοριζόμενα σ’ αυτές». 

Αρθρο 5 

Προστίθεται παράγραφος 10 στο άρθρο 14 έχουσα ως 
εξής: 

«Όταν χορηγείται γάλα εβαπορέ στο προσωπικό που 

εργάζεται σε ανθυγιεινές εργασίες, θα χορηγούνται και 40 
γρ. ζάχαρης». 

Αρθρο 6 

Οι παρακάτω κλίμακες τροποποιούνται ως εξής: 

α. Στις κλίμακες «1» και «6» αντικαθίστανται τα τέσσερα 
(4) συσσίτια, μαρμελάδας, από τρία (3) και προστίθεται 
ένα (1) συσσίτιο μελιού. 

β. Στις κλίμακες «2» και «3» αντικαθίστανται τα επτά (7) 
συσσίτια μαρμελάδας από πέντε (5) και προστίθενται δύο 
(2) συσσίτια μελιού. 

Οι ανωτέρω τροποποιήσεις εμφαίνονται αναλυτικά στο 
Παράρτημα «Α» της παρούσης απόφασης. 

Αρθρο 7 

Στην παράγραφο 2α των κλιμάκων «1», «2», «3» και «6» 
προστίθενται και τα εφόδια «Μαρμελάδα» και «Μέλι». 

Αρθρο 8 

Η ισχύς της απόφασης αυτής αρχίζει μετά ένα μήνα από 
τη δημοσίευσή της στην Εφημερίδα της Κυβέρνησης. 

Ο Αρχηγός ΓΕΕΘΑ 
Ναύαρχος ΧΡΗΣΤΟΣ ΛΥΜΠΕΡΗΣ 

ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 
ΔΝΣΗ ΟΙΚΟΝΟΜΙΚΟΥ/3 

ΠΑΡΑΡΤΗΜΑ «Α» στην 
Απόφαση Α/ΓΕΕΘΑ 

ΠΙΝΑΚΑΣ 

Τροποποιήσεων των Κλιμακίων «1», «2», «3» και «6» του 
ΓΕΝΙΚΟΥ ΚΑΝΟΝΙΣΜΟΥ ΤΡΟΦΟΔΟΣΙΑΣ Ε.Δ. (ΓΚΤΕΔ) 


Τροποποιήσεις 


ΚΛΙ- ΕΙΔΟΣ Ποσότητα Ποσότητα Χορηγήσεις Ποσότητα 
Α/Α ΜΑΚΑ ΤΡΟΦΙΜΩΝ κατ' άνδρα κατ’ άνδρα ανα εβδο- κατά 
ΓΚΤΕΔ την ημέρα την εβδο- μόδα μερίδα 


σε γρ. σε γρ. σε γρ. 


1 . 

“1” Μαρμελάδα 

9 

60 

3 

20 

2. 

Μέλι 

3 

20 

1 

20 

3. 

«2» Μαρμελάδα 

14 

100 

5 

20 

4. 

Μέλι 

6 

40 

2 

20 

5. 

«3» Μαρμελάδα 

14 

100 

5 

20 

6. 

Μέλι 

6 

40 

2 

20 

7. 

«6» Μαρμελάδα 

9 

60 

3 

20 

8. 

Μέλι 

3 

20 

1 

20 


Αριθ. Π13-5284/ΑΣ.2306 (2) 

Σύσταση Επιτροπής Ν. 2190/94 στο Υπουργείο Εξωτερι¬ 
κών. 

Η ΓΕΝ. ΓΡΑΜΜΑΤΕΑΣ ΔΙΟΙΚΗΣΗΣ ΚΑΙ ΟΡΓΑΝΩΣΗΣ 
ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 25 του Ν. 2190/ 
1994 (ΦΕΚ 28/τ.Α'/3.3.94). 

2. Την 010/31/ΑΣ 8/21.1.94 απόφαση του Υπουργού 
Εξωτερικών περί μεταβιβάσεως αρμοδιοτήτων στην Γε¬ 
νική Γραμματέα Διοίκησης και Οργάνωσης (ΦΕΚ 36/τ.Β7 
24.1.94), αποφασίζουμε: 

Συστήνουμε τριμελή επιτροπή αποτελούμενη από δύο 
(2) μόνιμους υπαλλήλους του Διπλωματικού Κλάδου και 
έναν (1) υπάλληλο με σύμβαση εργασίας ιδιωτικού δι¬ 
καίου, μέλος του οικείου πρωτοβαθμίου συνδικαλιστικού 
οργάνου στο Υπουργείο Εξωτερικών, προκείμενου να 
επανεκτιμήσει τις πάγιες και διαρκείς ανάγκες που εξυπη¬ 
ρετούσε το έτος 1990 προσωπικό το οποίο είχε προσλη- 
φθεί στο Υπουργείο Εξωτερικών με σχέση εργασίας ιδιω¬ 
τικού δικαίου ορισμένου χρόνου. 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Υπουργείου Εξω¬ 
τερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 1994 

Η Γενική Γραμματέας 
ΕΥΓΕΝΙΑ ΚΑΚΟΛΥΡΗ 

-♦- 

Αριθ. Π48-5283/ΑΣ 2305 (3) 

Σύσταση Επιτροπής Ν. 2190/94 στο Υπουργείο 
Εξωτερικών. 

Η ΓΕΝ. ΓΡΑΜΜΑΤΕΑΣ ΔΙΟΙΚΗΣΗΣ ΚΑΙ ΟΡΓΑΝΩΣΗΣ 
ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 25 παρ. 14 και του άρθρου 
26 παρ. 4, 5, 6 και 7 του Ν. 2190/1994 (ΦΕΚ 28/τ.Α7 
3.3.1994). 

2. Την 010/31/ΑΣ 8/21.1.94 απόφαση του Υπουργού 
Εξωτερικών περί μεταβιβάσεως αρμοδιοτήτων στην Γε¬ 
νική Γραμματεία Διοίκησης και Οργάνωσης (ΦΕΚ 36/τ.Β / 
24.1.94), 

3. Την άρνηση της ΑΔΕΔΥ να υποδείξει μέλος επιτρο¬ 
πής, αποφασίζουμε: 

Συστήνουμε τριμελή επιτροπή αποτελούμενη από δύο 
(2) μόνιμους υπαλλήλους του Διπλωματικού Κλάδου και 
έναν (1) μόνιμο υπάλληλο του Διοικητικού Κλάδου Γενι¬ 
κών Καθηκόντων του Υπουργείου Εξωτερικών, η οποία θα 
κρίνει ως προδήλως αδικαιολόγητες και καταχρηστικές ή 
μη απολύσεις, μεταθέσεις ή άλλη υπηρεσιακή μεταχεί¬ 
ριση μονίμων ή επί συμβάσει υπαλλήλων του Υπουργείου 
Εξωτερικών κατά το διάστημα από 1.1.90 έως και 
31.10.1993. 

Από τις διατάξεις της παρούσας δεν προκαλείται δα¬ 
πάνη σε βάρος Του προϋπολογισμού του Υπουργείου Εξω¬ 
τερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 1994 

Η Γενική Γραμματέας 

ΕΥΓΕΝΙΑ ΚΑΚΟΛΥΡΗ 

- ♦ - 

Αριθ. 6410/ΔΔ 2220 (4) 

Συγκρότηση Επιτροπής σύμφωνα με τις διατάξεις 
του άρθρου 25 του Ν. 2190/94 στη Γ.Γ. ΕΣΥΕ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Π.Δ. 532/1991 «Οργανισμός Γ.Γ. ΕΣΥΕ». 

β) Του άρθρου 25 παρ. 3 του Ν. 2190/94 «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης». 

2. Την 31/20.10.93 απόφαση του Πρωθυπουργού με 
θέμα: «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας». 

3. Το έγγραφο 215/29.3.94 της Π.Ο.Σ.Υ.ΕΘ.Ο. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Συγκροτούμε στη Γ.Γ.ΕΣΥΕ τριμελή Επιτροπή για την 
επανεκτίμηση των παγίων αναγκών της σε προσωπικό, 
σύμφωνα με τις διατάξεις του άρθρου 25 του Ν. 2190/94, 
η οποία θα αποτελείται από τους εξής: 

α) Δύο (2) μονίμους υπαλλήλους της Γ.Γ. ΕΣΥΕ με τους 
αναπληρωτές τους. 

β) Έναν (1) εκπρόσωπο της Π.Ο.Σ.Υ.ΕΘ.Ο., με τον ανα¬ 
πληρωτή του. 

Χρέη Γραμματέα της Επιτροπής θα εκτελεί μόνιμος 
υπάλληλος της Γ.Γ.ΕΣΥΕ. 

Η Επιτροπή οφείλει να περατώσει το έργο της επανε¬ 
κτίμησης των παγίων αναγκών της Γ.Γ.ΕΣΥΕ μέσα σε τριά¬ 
ντα (30) μέρες από τη συγκρότησή της και να μας υποβά¬ 
λει σχετική εισήγηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. ΔΔΟ/Φ.101.25/1419 (5) 

Συγκρότηση Υπηρεσιακού >Συμβουλίου του Υπουργείου 
Αιγαίου. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των άρθρων 4 και 5 του 611/1977 (ΦΕΚ 198Α). 

β) Του άρθρου 14 του Ν. 1586/1986 (ΦΕΚ 37Α). 

γ) Της παραγράφου Β4 του άρθρου 40 του Ν. 1884/ 
1990 (ΦΕΚ 81 Α). 

δ) Του άρθρου 37 του Ν. 2190/1994 (ΦΕΚ 28Α) 

ε) Του άρθρου 27 του Ν. 2081/1992 (ΦΕΚ 154Α) με το 
οποίο προστέθηκε άρθρο 29Α στο Ν. 1558/1985 (ΦΕΚ 
137Α). 

στ) Τις οργανικές διατάξεις του Υπουργείου Αιγαίου ΠΔ 
359/1986 (ΦΕΚ 158/Α/10.10.86). 


2. Την αριθμ. ΔΔΟ/Φ. 101.26/646/9.2.93 απόφαση σύ¬ 
στασης του Υπηρεσιακού Συμβουλίου. 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού προϋπο¬ 
λογισμού, γιατί το Υπηρεσιακό Συμβούλιο είναι συνεστη- 
μένο και θα λειτουργεί σύμφωνα με την παρούσα συγκρό¬ 
τηση με ισάριθμα μέλη, αποφασίζουμε: 

1. Συγκροτούμε στο Υπουργείο Αιγαίου πενταμελές 
Υπηρεσιακό Συμβούλιο αρμόδιο για όλο το προσωπικό του 
Υπουργείου ως εξής: 

α) Ένα (1) μόνιμο υπάλληλο με βαθμό Α' από αυτούς 
που υπάγονται στην αρμοδιότητα του Υπηρεσιακού Συμ¬ 
βουλίου και υπηρετεί στην έδρα του Υπουργείου. 

β) Δύο (2) μονίμους υπαλλήλους με βαθμό Α' άλλης Δη¬ 
μόσιας υπηρεσίας ή Νομικού προσώπου δημοσίου δικαίου 
που υπηρετούν στην έδρα του Υπηρεσιακού Συμβου¬ 
λίου. 

γ) Δύο (2) αιρετούς εκπροσώπους των εργαζομένων με 
βαθμό τουλάχιστον Γ', με τους αναπληρωτές τους. 

2. Τα υπό στοιχεία α' & β' μέλη της προηγουμένης παρα¬ 
γράφου ορίζονται από τον οικείο Υπουργό, από υπαλλή¬ 
λους που έχουν επιλεγεί, με τις διατάξεις του Ν. 2190/ 
1994 (ΦΕΚ 28/Α), για τρίτη φορά ως Προϊστάμενοι διεύ¬ 
θυνσης ή αντίστοιχου επιπέδου οργανικής μονάδας. Αν 
δεν υπάρχουν ή δεν επαρκούν οι υπάλληλοι αυτοί, ορίζο¬ 
νται υπάλληλοι που έχουν τις τυπικές και ουσιαστικές 
προϋποθέσεις να κριθούν ως προϊστάμενοι διευθύνσεων 
σύμφωνα με τις διατάξεις των παραγράφων 3 και 6 του άρ¬ 
θρου 36 του Ν. 2190/1994, προτιμωμένων εκείνων που 
έχουν ασκήσει καθήκοντα προϊσταμένων διεύθυνσης. Τα 
υπό στοιχεία α' τακτικό μέλος με απόφαση του ίδιου 
Υπουργού τοποθετείται ως προϊστάμενος Διεύθυνσης 
σύμφωνα με τις οικείες οργανικές διατάξεις. 

3. Των ανωτέρω υπό στοιχεία α' & β' της παραγράφου 1 
τακτικών μελών ορίζονται ισάριθμοι αναπληρωτές μόνιμοι 
υπάλληλοι από αυτούς που υπηρετούν στην έδρα του 
Υπουργείου Αιγαίου και οι οποίοι έχουν τις προϋποθέσεις 
των παραγράφων 3 και 6 του άρθρου 36 του Ν. 2190/ 
1994. 

4. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τακτικά μέλη. Στην περίπτωση που 
προεδρεύει ο αναπληρωτής του προέδρου θα συμμετέχει 
ως τακτικό μέλος ο αναπληρωτής του προεδρεύοντος. 

5. Όταν το Υπηρεσιακό Συμβούλιο κρίνει πειθαρχικές 
υποθέσεις ο πρόεδρος αντικαθίσταται από δικαστικό λει¬ 
τουργό ή σύμβουλο ή Πάρεδρο του Νομικού Συμβουλίου 
του Κράτους, που ορίζεται σύμφωνα με τη διαδικασία που 
προβλέπεται στις διατάξεις της παρ. Β1 του άρθρου 40 
του Ν. 1884/1990 (ΦΕΚ 81 Α'). 

6. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

7. Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Β', με αναπληρωτή του 
υπάλληλο του ίδιου βαθμού του Υπουργείου Αιγαίου. 

8. Η θητεία των μελών των Υπηρεσιακών Συμβουλίων 
είναι διετής. Κατά την πρώτη εφαρμογή του νόμου αυτού, 
η θητεία των μελών των Υπηρεσιακών Συμβουλίων λήγει 
στις 31.12.1994. 

9. Τα αιρετά μέλη του Υπηρεσιακού Συμβουλίου των 
υπαλλήλων του Υπουργείου Αιγαίου, του οποίου η θητεία 
των μελών λήγει στις 31.12.1994 εξακολουθούν να συμ¬ 
μετέχουν στο Υπηρεσιακό Συμβούλιο που συγκροτείται με 
την παρούσα απόφαση, ανεξάρτητα αν έχουν τον Γ' βαθμό 
(παρ. 11 του άρθρου 37 του Ν. 2190/1994). 

10. Οι υποθέσεις που εκκρεμούν στο υφιστάμενο Υπη¬ 
ρεσιακό Συμβούλιο και οι οποίες δεν θα έχουν κριθεί απ’ 
αυτό, μέχρι τον ορισμό των μελών του νέου υπηρεσιακού 
συμβουλίου, κρίνονται από το Υπηρεσιακό Συμβούλιο που 
συγκροτείται με την απόφαση αυτή, χωρίς ν' απαιτείται 
νέα παραπομπή των υποθέσεων αυτών. 

11. Η απόφαση αυτή να δημοσιευθεί στην Εφημερίδα 
της Κυβερνήσεως με την φροντίδα της Δ/νσης Διοικητι¬ 
κού. 

Μυτιλήνη, 16 Μαρτίου 1994 

Ο ΥΠΟΥΡΓΟΣ 

ΚΩΝ/ΝΟΣ ΣΚΑΝΔΑΛΙΔΗΣ 
-♦- 

Αριθ. 4200 (6) 

Σύσταση Αναπτυξιακού Συνδέσμου με την επωνυμία 
«Αναπτυξιακός Σύνδεσμος Δήμου Διστόμου και Κοινο¬ 
τήτων Κυριακίου, Αντίκυρας και Στειρίου». 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Την 63811/26.1.1988 κοινή απόφαση των Υπουρ¬ 
γών Εσωτερικών, Εθνικής Οικονομίας και Περιβάλλοντος, 
Χωροταξίας και Δημ. Έργων «Περί προσδιορισμού των γε¬ 
ωγραφικών ενοτήτων του Νομού Βοιωτίας» που δημοσιεύ- 
θηκε στο ΦΕΚ 128/3.3.1988 τ.Β'. 

2. Τις παρακάτω σύννομες αποφάσεις των κοινοτήτων 
της γεωγραφικής ενότητας της προηγούμενης παραγρά¬ 
φου: 

α) Την 32/1994 Δημοτικού Συμβουλίου Διστόμου, 
β) Την 13/1994 Κοινοτικού Συμβουλίου Στειρίου. 
γ) Την 27/1994 Κοινοτικού Συμβουλίου Αντίκυρας. 
δ) Την 71/1994 Κοινοτικού Συμβουλίου Κυριακίου. 

3. Τις διατάξεις των άρθρων 190 έως και 196 του Δ.Κ.Κ. 
(Π.Δ. 323/89), αποφασίζουμε: 

1. Συνιστούμε τον Αναπτυξιακό Σύνδεσμο της 6ης γεω¬ 
γραφικής ενότητας αποτελούμενο από τον Δήμο Διστό¬ 
μου και τις Κοινότητες Στειρίου Αντίκυρας και Κυριακίου 
με την επωνυμία «Αναπτυξιακός Σύνδεσμος Δήμου Διστό¬ 
μου και Κοινοτήτων Κυριακίου, Αντίκυρας και Στειρίου». 

2. Σκοπός του Συνδέσμου είναι η ανάληψη πρωτοβου¬ 
λιών για την προώθηση της ολοκληρωμένης ανάπτυξης 
της περιοχής στο πλαίσιο της ευρύτερης ανάπτυξης του 
Νομού Βοιωτίας. 

Ειδικότεροι σκοποί του συνδέσμου είναι: 
α) Η εκπόνηση χωροταξικού σχεδίου και η μελέτη προ¬ 
γράμματος ανάπτυξης της περιοχής. 

β) Η υποβοήθηση των Ο.Τ.Α. του συνδέσμου στην κατα¬ 
γραφή και ιεράρχηση των αναγκών, στην αξιολόγηση των 
αναγκαίων έργων υποδομής και στον προγραμματισμό 
τους. 

γ) Η δημιουργία ή η επέκταση Τεχνικών Υπηρεσιών και η 
στελέχωσή τους με το κατάλληλο Επιστημονικό, Διοικη¬ 
τικό και Τεχνικό προσωπικό και γενικότερα με το απαραί¬ 
τητο ανθρώπινο δυναμικό για την λειτουργία του συνδέ¬ 
σμου και προώθηση των σκοπών του. 
δ) Η μελέτη, κατασκευή, διαχείριση και συντήρηση των 


έργων τεχνικής υποδομής και κοινωνικού εξοπλισμού που 
θα του αναθέτουν οι Ο.Τ.Α. 

ε) Η προμήθεια μηχανημάτων και υλικών για την κατα¬ 
σκευή και συντήρηση των έργων, 
στ) Η προστασία του περιβάλλοντος, 
ζ) Η αντιπυρική προστασία της περιοχής, 
η) Η μελέτη, κατασκευή, διαχείριση και συντήρηση συ¬ 
στημάτων ύδρευσης και αποχέτευσης Ο.Τ.Α. 

θ) Η καθαριότητα καθώς και η συλλογή, η αποκομιδή, η 
διάθεση και η επεξεργασία των απορριμμάτων. 

ι) Η συντήρηση των σχολικών κτιρίων και η μελέτη, κα¬ 
τασκευή, διαχείριση και συντήρηση αθλητικών εγκατα¬ 
στάσεων και .χώρων κοινωνικών πολιτιστικών λειτουργιών, 
διακοινοτικής σημασίας. 

ια) Η προμήθεια και διαχείριση συγκοινωνιακών μέσων, 
ιβ) Η μέριμνα για την εξασφάλιση γης για την βοσκή των 
ζώων των δημοτών και η βελτίωση των βοσκοτόπων. 

ιγ) Επίσης σκοπό του συνδέσμου γενικά αποτελούν οι 
αποκλειστικές και συντρέχουσες αρμοδιότητες των άρ¬ 
θρων 24 και 25 του Δ.Κ.Κ. (Π.Δ. 323/1989). 

3. Έσοδα του αναπτυξιακού συνδέσμου είναι: 

α) Εισφορά των μελών 3% επί της τακτικής οικονομικής 
ενίσχυσης του προηγουμένου έτους, ετησίως. 
β) Πρόσοδοι από την περιουσία του Συνδέσμου, 
γ) Δωρεές, επιχορηγήσεις και εισφορές από το Δημόσιο 
ή άλλα φυσικά ή Νομικά πρόσωπα ή Οργανισμούς, δωρεές 
ομογενών κ.λπ. 

δ) Πρόσοδοι από φόρους, τέλη, δικαιώματα που επιβάλ¬ 
λονται υπέρ του Συνδέσμου. 

ε) Επιχορήγηση από τους φορείς του Δημοσίου Τομέα 
(άρθρο 1 παρ. 6 Ν. 1256/82) για την εκτέλεση έργων, την 
κάλυψη διαφόρων δαπανών και την πληρωμή των αποδο¬ 
χών του προσωπικού του Συνδέσμου. 

4. Έδρα του Συνδέσμου ορίζεται ο Δήμος Διστόμου. 

5. Χρονική διάρκεια: 30 χρόνια. 

6. Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού του Δήμου Διστόμου ύψους δραχμών «1.632.500» 
για το τρέχον οικον. έτος και δρχ. «1.700.000» περίπου 
για κάθε ένα από τα επόμενα οικονομικά έτη, της Κοινότη¬ 
τας Κυριακίου από δρχ. «673.992» της Κοινότητας Αντί¬ 
κυρας ύψους δρχ. «652.150» για το τρέχον οικον. έτος και 
δρχ. «720.000» περίπου για καθένα για τα επόμενα οικο¬ 
νομικά έτη και της Κοινότητας Στειρίου ύψους δρχ. 
«274.687» για το τρέχον οικον. έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 30 Μαρτίου 1994 

Ο Νομάρχης 
ΣΠΥΡ. ΚΟΤΣΙΑΣ 

- ♦- 

Αριθ. 594 (7) 

Συγκρότηση επιτροπής για την επαναπρόσληψη συμβα- 
σιούχου προσωπικού που απολύθηκε σύμφωνα με τις 
διατάξεις του Ν. 1882/1990 άρθρο 44 παρ. 1,7 και 8 
στο Ν.Τ. Λακωνίας. 

Ο ΠΡΟΕΔΡΟΣ ΤΟΥ Ν.Τ. ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 25 και 26 του Ν. 2190/94 
που δημοσιεύθηκε στο ΦΕΚ 28/τ.Α'/3.3.94 με τις οποίες 
προβλέπεται η επαναπρόσληψη απολυθέντων και προ¬ 
σφυγή κατά αδικαιολογήτων μεταβολών υπηρεσιακής κα- 

τάστασης των υπαλλήλων των Δημοσίων Υπηρεσιών, 
Ν.Π.Δ.Δ., Δημοσίων Επιχειρήσεων και Οργανισμών και συ¬ 
γκρότηση αντιστοίχων τριμελών επιτροπών με απόφαση 
του μονομελούς οργάνου Διοίκησης μέσα σε προθεσμία 
τριάντα (30) ημερών από την δημοσίευση του Νόμου αυ¬ 
τού για να εξετάσει τις σχετικές αιτήσεις που τυχόν θα 
υποβληθούν. 

2. Την από 21.3.1994 αίτηση του Στέφανου Χρήστου 
Ρούσα για την επαναπρόσληψή του στην Υπηρεσία του Ν. 
Ταμείου Λακωνίας, ως χειριστού Διαμορφωτήρα. 

3. Την 32961/17.3.62 κοινή απόφαση των Υπουργών 
Συντονισμού, Εσωτερικών και Οικονομικών, «Περί εσωτε¬ 
ρικού κανονισμού λειτουργία των Ν. Ταμείμων», αποφασί¬ 
ζουμε: 

Συγκροτούμε τριμελή επιτροπή για να εξετάσει την αί¬ 
τηση του Στέφανου Ρούσα ως ακολούθως: 

Από το Δ/ντή Τ.Υ.Ν. Λακωνίας, ως Πρόεδρο της Επι¬ 
τροπής, αναπληρούμενο από υπάλληλο Δ.Τ.Υ. Ν. Λακω¬ 
νίας, του κλάδου ΠΕ4 με βαθμό Τμηματάρχη Α'. 

Έναν υπάλληλο Δ/νσης Εσωτερικών του κλάδου ΠΕ με 
βαθμό Τμ. Α' αναπληρούμενο από υπάλληλο Δ/νσης Εσω¬ 
τερικών του κλάδου ΔΕ με βαθμό Εισηγητή Α'. 

Τον Προϊστ/νο Νομ. Ταμείου Λακωνίας του κλάδου ΔΕ 
με βαθμό Εισηγ. Α' αναπληρούμενο από υπάλληλο Νομ. 
Ταμειου Λακωνίας του κλάδου ΤΕ8 με βαθμό Γραμματέα 
Α'. 

Γ ραμματέα της επιτροπής ορίζουμε υπάλληλο Νομ. Τα¬ 
μείου Λακωνίας του κλάδου ΠΕ με βαθμό Γραμ. Α' ανα¬ 
πληρούμενο από υπάλληλο Νομαρχιακού Ταμείου Λακω¬ 
νίας του κλάδου ΔΕ με βαθμό Γραφέα Α'. 

Έργο της επιτροπής θα είναι η επανεκτίμηση της αίτη¬ 
σης του Στέφανου Χρ. Ρούσα ο οποίος ζητά την επανα¬ 
πρόσληψή του ως χειριστής διαμορφωτήρα στο Ν. Ταμείο 
Λακωνίας και η εισήγησή της για την επαναπρόσληψη ή μη 
αυτού σύμφωνα με τις διατάξεις του άρθρου 25 του Ν. 
2190/1994. 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Ν.Τ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 1 Απριλίου 1994 

Ο Πρόεδρος του Ν.Τ. 

Νομάρχης Λακωνίας 
ΓΕΩΡΓΙΟΣ ΣΩΤ. ΚΑΝΕΛΛΟΠΟΥΛΟΣ 

- + - 

Αριθ. 1290 (8) 

Συγκρότηση Τριμελούς Επιτροπής της παρ. 4 του άρθρου 
26 του Ν. 2190/94 στο Ψ.Ν. Κέρκυρας. 

Ο ΠΡΟΕΔΡΟΣ Δ.Σ. ΤΟΥ Ψ.Ν. ΚΕΡΚΥΡΑΣ 

Έχοντας υπόψη τις διατάξεις: 

1. Του άρθρου 26 παρ. 4 του Ν. 2190/94 (ΦΕΚ 28/τ.Α7 
3.3.94). ■ 

2. Το γεγονός ότι από τις διατάξεις αυτές δεν προκαλεί- 
ται δαπάνη σε βάρος του Προϋπολογισμού του Νοσοκο¬ 
μείου μας, αποφασίζουμε: 

Συγκροτούμε στο Ψυχιατρικό Νοσοκομείο Κέρκυρας 
Τριμελή Επιτροπή η οποία επέχει θέση Ειδικού Υπηρεσια¬ 
κού Συμβουλίου αποτελούμενη από μονίμους υπαλλήλους 
του Ιδρύματος (Νοσηλευτικό Προσωπικό), ο ένας των 
οποίων υποδεικνύεται από την ΑΔΕΔΥ με έργο την εξέ¬ 
ταση των αιτήσεων προσφυγόντων υπαλλήλων του Ιδρύ¬ 


ματος κατά αδικαιολογήτων μεταβολών στην υπηρεσιακή 
τους κατάσταση, την περίοδο από 1.1.90 μέχρι 31.10.93. 
Ορίζεται γραμματέας της Επιτροπής μόνιμος υπάλληλος 
του Κλάδου ΔΕ Διοικητικού - Λογιστικού. 

Η αποστολή αυτής της επιτροπής λήγει με το πέρας του 
έργου της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 1 Απριλίου 1994 

Ο Πρόεδρος του Δ.Σ. 

ΣΠΥΡΟΣ I. ΡΑΛΛΗΣ 

-♦- 

Αριθ. Α2β/2605 (9) 

Συγκρότηση Επιτροπής Ν. 2190/94 στο Γ.Ν.Ν. Φλώρινας 

«ΕΛΕΝΗ θ. ΔΗΜΗΤΡΙΟΥ». 

Ο ΠΡΟΕΔΡΟΣ Δ.Σ. ΤΟΥ Γ.Ν.Ν. ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρ. 25 του Ν. 2190/94 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης». 

2. Το με αριθ. 194/24.3.94 ορισμό εκπροσώπου της 
δευτεροβάθμιας συνδικαλιστικής οργάνωσης Π.Ο.Ε.- 
Δ.Η.Ν., αποφασίζουμε: 

Συγκροτούμε τριμελή επιτροπή που προβλέπεται από 
το άρθρο 25 του Ν. 2190/94 αποτελούμενη από τον Διοι¬ 
κητικό Διευθυντή, μία νοσηλεύτρια και έναν εκπρόσωπο 
Π.Ο.Ε.Δ.Η.Ν. 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 28 Μαρτίου 1994 

Ο Πρόεδρος του Δ.Σ. 

ΓΕΩΡΓΙΟΣ ΜΟΡΙΧΟΒΙΤΗΣ 

-♦- 

Αριθ. 1 274 (10) 

Συγκρότηση Επιτροπής Ν. 2190/94 στο Πάντειο 
Παν/μιο Κοινωνικών και Πολιτικών Επιστημών. 

Ο ΑΝΤΙΠΡΥΤΑΝΗΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ & ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1. Το Ν. 2190/94 άρθρο 25. 

2. Την αριθ. ΔΙΠΙΔΔ/42/7497/15.3.94 εγκύκλιο του 
Υπουργείου Προεδρίας της Κυβέρνησης «Επαναπρόσ¬ 
ληψη απολυθέντων». 

3. Την ανάγκη σύστασης και συγκρότησης Τριμελούς 
Επιτροπής για την επανεκτίμηση των παγίων και διαρκών 
αναγκών του Παντείου Πανεπιστημίου Κοινωνικών και Πο¬ 
λιτικών Επιστημών, αποφασίζουμε: 

Συγκροτούμε τριμελή επιτροπή για την επανεκτίμηση 
των παγίων και διαρκών αναγκών του Παντείου Παν/μίου 
Κοινωνικών και Πολιτικών Επιστημών αποτελούμενη από 
Διοικητικούς Υπαλλήλους του Παν/μίου ως εξής: 

Έναν (1) υπάλληλο της ΠΕ κατηγορίας του ΠΕ Κλάδου 
Διοικητικού - Οικονομικού με βαθμό Α' που ασκεί χρέη 
Προϊσταμένου Γραμματείας του Ιδρύματος, ένα (1) υπάλ¬ 
ληλο της ΠΕ Κατηγορίας του ΠΕ Κλάδου Διοικητικού - Οι- 

κονομικού με βαθμό Α' που ασκεί χρέη Προϊσταμένου Δ/ 
νσης Προσωπικού και ένα (1) υπάλληλο της ΠΕ Κατηγο¬ 
ρίας του ΠΕ Κλάδου Διοικητικού - Οικονομικού με βαθμό 
Β’ Πρόεδρο του Συλλόγου Διοικητικού Προσωπικού του 
Παντείου Παν/μίου. 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Παν/μίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 1994 

Ο Αντιπρύτανης 
ΑΙΜ. ΜΕΤΑΞΟΠΟΥΛΟΣ 

-♦- 

Αριθ. ΔΙΟΙΚ/Α/3886 (11) 

Σύσταση τριμελούς Επιτροπής στο Τ.Α.Π.Α. άρθρο 25 
παρ. 3 του Ν. 2190/94. 

Ο ΠΡΟΕΔΡΟΣ Δ.Σ. ΤΟΥ Τ.Α.Π.Α 
Έχοντας υπόψη: 

1. Τις διατάξεις του Ν. 736/77 «Περί Οργανισμού του 
ΤΑΠ». 

2. Τις διατάξεις του άρθρου 25 παρ. 3 του Ν. 2190/94 
«Σύσταση ανεξάρτητης αρχής για την επιλογή του προσω¬ 
πικού και ρύθμιση θεμάτων Διοίκησης». 

3. Την αριθ. 7497/15.3.94 εγκύκλιο του Υπουργείου 
Προεδρίας της Κυβέρνησης, αποφασίζουμε: 

Συνιστούμε στο Ταμείο Αρχαιολογικών Πόρων και 
Απαλ/σεων τριμελή Επιτροπή αποτελούμενη από δύο (2) 
μονίμους υπαλλήλους του ΤΑΠ και ένα (1) εκπρόσωπο της 
ΠΟΣΥΠΠΟ. 

Έργο της Επιτροπής είναι η διατύπωση εισήγησης στον 
Υπουργό Πολιτισμού για την επανεκτίμιση των παγίων και 
διαρκών υπηρεσιακών αναγκών του ΤΑΠ κατά το έτος 
1990 (άρθρο 44 του Ν. 1882/90). 

Από τις διατάξεις της απόφασης αυτής δεν προκαλείται 
δαπάνη σε βάρος του Τ.Α.Π.Α. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Απριλίου 1994 

Ο Πρόεδρος 
ΙΩΑΝΝΗΣ ΣΑΒΑΛΑΝΟΣ 

-♦- 

( 12 ) 

Σύσταση Επιτροπής Ν. 2190/94 στο Εθνικό 

Στάδιο Αίγιου. 

(Αριθ. πρακτικού Νο 8) 

Η ΕΠΙΤΡΟΠΗ ΔΙΟΙΚΗΣΗΣ 
ΤΟΥ Ε.Σ. ΑΙΓΙΟΥ 

Έχοντας υπόψη: 

Τις διατάξεις του άρθρου 25 του Ν. 2190/1994 συνι- 
στάται τριμελής επιτροπή για την επαναπρόσληψη των 
απολυθέντων του Ν. 1882/90 αποτελούμενη από δύο 
υπαλλήλους της υπηρεσίας μας και έναν εκπρόσωπο της 
οικείας συνδικαλιστικής οργάνωσης. 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Ε.Σ. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αίγιο, 31 Μαρτίου 1994 

Ο Πρόεδρος 
ΔΗΜ. ΦΙΛΙΠΠΑΤΟΣ 

- ♦ - 

Αριθ. 71 (13) 

Συγκρότηση Επιτροπής Ν. 2190/94 στο Ε.Σ. 

Καρλοβάσου. 

Η Ε.Δ. ΤΟΥ ΕΘΝ. ΣΤΑΔΙΟΥ ΚΑΡΛΟΒΑΣΟΥ 

Με την 71/31.3.94 απόφαση του Εθν. Σταδίου Καρλο¬ 
βάσου συγκροτήθηκε η τριμελής Επιτροπή που αποτελεί- 
ται από δύο δημοσίους υπαλλήλους και μέλη της Επιτρο¬ 
πής Διοίκησης του Εθνικού Σταδίου Καρλοβάσου και έναν 
εκπρόσωπο του Εργατικού Κέντρου Σάμου για την επανε¬ 
κτίμηση παγίων και διαρκών αναγκών, επαναπρόσληψης 
απολυθέντος κατά τις διατάξεις του Ν. 1882/1990. 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Σταδίου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Καρλόβασι, 31 Μαρτίου 1994 

Ο Πρόεδρος 

ΓΕΡΑΣΙΜΟΣ ΚΑΤΣΙΚΑΚΗΣ 
-♦- 

Αριθ. 43 (14) 

Σύσταση Επιτροπής Ν. 2190/94 στο Ε.Σ. Λιβαδειάς. 

Η ΕΠΙΤΡΟΠΗ ΔΙΟΙΚΗΣΗΣ ΤΟΥ Ε.Σ. ΛΙΒΑΔΕΙΑΣ 

Σύμφωνα με το άρθρο 24 του Ν. 2190/94, συστήνουμε 
τριμελή επιτροπή για επαναπρόσληψη απολυθέντων, η 
οποία αποτελείται από: 

Ένα μόνιμο υπάλληλο του Εθνικού Σταδίου Λιβα¬ 
δειάς. 

Ένα μόνιμο υπάλληλο του Εθνικού Γυμναστηρίου θη- 
βών και 

Έναν εκπρόσωπο της β/θμιας συνδικαλιστικής οργάνω¬ 
σης. 

Από τις διατάξεις της παρούσας δεν προκαλείται δαπάνη 
σε βάρος του προϋπολογισμού του Ε.Σ. Λιβαδειάς. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Λειβαδιά, 1 Απριλίου 1994 

Ο Πρόεδρος 
Κ. ΕΥΑΓΓΕΛΙΟΥ 

- ♦ - 

Αριθ. 168/Φ14 (15) 

Συγκρότηση τριμελούς Επιτροπής Ν. 2190/94 στο 
«ΘΩΔΕΙΟ» Εθν. Στάδιο Λουτρακιού. 

Ο ΠΡΟΕΔΡΟΣ ΤΗΣ ΕΠΙΤΡΟΠΗΣ ΔΙΟΙΚΗΣΗΣ 
ΤΟΥ ΕΘΝΙΚΟΥ «ΘΩΔΕΙΟΥ» ΣΤΑΔΙΟΥ ΛΟΥΤΡΑΚΙΟΥ 

Έχοντας υπόψη: 

1. Τον Ν. 2190/94 (ΦΕΚ 28/Α73.3.1994) «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης», ΚΕΦΑΛΑΙΟ Δ' «Επανέλεγχος 
μεταβολών προσωπικού και ρύθμιση ειδικών θεμάτων», 
άρθρο 25 «Επαναπρόσληψη απολυθέντων», Παράγραφος 
3 «περί συγκρότησης τριμελούς Επιτροπής». 

2. Το γεγονός ότι το Εθνικό «ΘΩΔΕΙΟ» Στάδιο Λουτρα¬ 
κιού έχει δύο (2) απολυθέντες του άρθρου 44 του Ν. 
1882/90. 

3. Την 1065/14.12.1993 απόφαση του Νομάρχη Κοριν¬ 
θίας «περί ορισμού της Επιτροπής Δ/νσης Εθνικού «ΘΩ- 
ΔΕΙΟΥ» Σταδίου Λουτρακιού, αποφασίζει: 

Τον ορισμό τριμελούς επιτροπής επανεξέτασης απολυ- 
θέντων του άρθρου 44 του Ν. 1882/1990 αποτελούμενη 
από: 

α) Τον Πρόεδρο Επιτροπής Διοίκησης Εθνικού «ΘΩ- 
ΔΕΙΟΥ» Σταδίου Λουτρακιού. 

β) Το Γραμματέα της Επιτροπής Δ/νσης Εθνικού «ΘΩ- 
ΔΕΙΟΥ» Σταδίου Λουτρακιού. 

γ) Τον συνδικαλιστή υπάλληλο του οικείου δευτεροβαθ¬ 
μίου συνδικαλιστικού οργάνου. 

Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού ούτε του 
προϋπολογισμού του Εθνικού Σταδίου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Λουτράκι, 30 Μαρτίου 1994 

Ο Πρόεδρος 
ΚΩΣΤΑΣ ΔΑΛΛΑΣ 

-+- 

Αριθ. 54 (16) 

Σύσταση τριμελούς Επιτροπής Ν. 2190/94 στο Ε.Α.Κ. 

Νάουσας. 

Η ΕΠΙΤΡΟΠΗ ΔΙΟΙΚΗΣΗΣ ΤΟΥ Ε.Α.Κ. ΝΑΟΥΣΑΣ 
Έχοντας υπόψη: 

1. Το άρθρο 25 του Ν. 2190/1994 για την επαναπρόσ- 
ληψη απολυθέντων. 

2. Την από 19.3.1994 αίτηση του ΑΠΟΣΤΟΛΟΥ ΘΩΜΑ 
του Πέτρου για την επαναπρόσληψή του στο Ε.Α.Κ. Νάου¬ 
σας, αποφασίζει ομόφωνα: 

Συστήνεται τριμελής Επιτροπή, η οποία θα αποτελείται 
από ένα μέλος της Επιτροπής Διοίκησης του Ε.Α.Κ. Νάου¬ 
σας, έναν μόνιμο υπάλληλο του Ε.Α.Κ. και έναν εκπρό¬ 
σωπο της Πανελλήνιας Ομοσπονδίας Εργαζομένων στις 
Εθνικές Αθλητικές Εγκαταστάσεις. 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Ε.Α.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νάουσα, 30 Μαρτίου 1994 

Ο Πρόεδρος 
Κ. ΜΗΤΣΙΑΝΗΣ 


Αριθ. 35 (17) 

Σύσταση τριμελούς Επιτροπής άρθρου 25 Ν. 2190/94 στο 

Ε.Σ. Πρέβεζας. 

Η Δ.Ε. ΕΘΝΙΚΟΥ ΣΤΑΔΙΟΥ ΠΡΕΒΕΖΑΣ 

Η Διοικούσα Επιτροπή του Εθνικού Σταδίου Πρέβεζας 
έχοντας υπόψη το άρθρο 25 του Ν. 2190/94 αποφασίζει 
(άρ. πρακ. 7/94) την σύσταση Τριμελούς Επιτροπής έργο 
της οποίας θα είναι η επανεξέταση αιτήσεων απολυθέ¬ 
ντων υπαλλήλων Εθνικού Σταδίου Πρέβεζας. 

Από τις διατάξεις της παρούσας δεν προκαλείται δαπάνη 
σε βάρος του Προϋπολογισμού του Εθνικού Σταδίου Πρέβε¬ 
ζας. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Πρέβεζα, 2 Απριλίου 1994 
Ο Πρόεδρος 
Γ. ΦΡΑΓΚΟΥΛΗΣ 

- ♦- 

Αριθ. 7023 (18) 

Συγκρότηση Επιτροπής Ν. 2190/94 στο Τεχνικό 
Επιμελητήριο Ελλάδας. 

Ο ΠΡΟΕΔΡΟΣ 

ΤΟΥ ΤΕΧΝΙΚΟΥ ΕΠΙΜΕΛΗΡΙΟΥ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 25 του Ν. 2190/1994. 

2. Την αριθ. ΔΙΠΙΔΔ/Α2/7497/15.3.94 διευκρινιστική 
εγκύκλιο του Υπουργείου Προεδρίας της Κυβέρνησης 
«Επαναπρόσληψη απολυθέντων». 

3. Το από 30.3.94 έγγραφο της Πανελλήνιας Ομοσπον¬ 
δίας Σωματείων Εργαζομένων Υ.Π.Ε.Χ.Ω.Δ.Ε., αποφασί¬ 
ζουμε: 

Συγκροτούμε τριμελή επιτροπή αποτελούμενη από 2 
υπαλλήλους τουΤ.Ε.Ε. κατηγορίας Π Ε με Α' βαθμό και τον 
εκπρόσωπο του δευτεροβαθμίου συνδικαλιστικού οργά¬ 
νου ΠΟ.Σ. Υ.ΠΕ.ΧΩ.Δ.Ε., προκειμένου να επανεκτιμήσει 
τις πάγιες και διαρκείς ανάγκες της υπηρεσίας του Τ.Ε.Ε. 
κατά το έτος 1990, βάσει των οποίων θα καθορισθεί κατά 
κλάδο ή ειδικότητα ο αριθμός των επαναπροσλαμβανομέ- 
νων. 

Από τις διατάξεις της παραπάνω απόφασης δεν δη- 
μιουργείται δαπάνη σε βάρος του προϋπολογισμού του 
Τ.Ε.Ε. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 4 Απριλίου 1994 

Ο Πρόεδρος 
Κ.Ι. ΛΙΑΣΚΑΣ 

